**Ministru kabineta noteikumu projekta „Grozījums Ministru kabineta 2002. gada 22. oktobra noteikumos Nr. 478** „**Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir iniciējusi un izstrādājusi grozījumu Ministru kabineta 2002. gada 22. oktobra noteikumos Nr. 478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma „Par interešu konflikta novēršanu valsts amatpersonu darbībā” 4. panta pirmās daļas 22. punktu Nacionālo bruņoto spēku profesionālā dienesta karavīrs ir valsts amatpersona, uz kuru ir attiecināmi likumā noteiktie pienākumi, t.sk. valsts amatpersonas deklarācijas iesniegšana.Atbilstoši Ministru kabineta 2002. gada 22. oktobra noteikumu Nr. 478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” 3.1. apakšpunktam valsts amatpersona, aizpildot deklarāciju, norāda savu vārdu, uzvārdu, kā arī pilnu darbavietas un valsts amatpersonas amata nosaukumu. Saskaņā ar Militārā dienesta likuma 22. panta otro daļu virsnieku (izņemot augstāko), instruktoru un kareivju dienesta pakāpēm atbilstošu amatu sarakstu, kā arī vienību štatus apstiprina Nacionālo bruņoto spēku komandieris aizsardzības ministra noteiktajā kārtībā.Saskaņā ar likuma „Par valsts noslēpumu” 4. panta otro daļu par valsts noslēpumu var atzīt informāciju par valsts militāro potenciālu. Kaut gan karavīra amats un vienība, kurā viņš dien, nav klasificēta informācija, tomēr, ņemot vērā Nacionālo bruņoto spēku vienību standartizēto struktūru, publicējot valsts amatpersonas deklarācijas publiskajā daļā pilnu Nacionālo bruņoto spēku profesionālā dienesta karavīra amatu un vienību, kurā viņš pilda dienestu, var pastarpināti iegūt visaptverošu informāciju par Nacionālo bruņoto spēku kaujas spējām un kaujas gatavību, kas saistīta ar valsts drošību, savukārt atbilstoši Ministru kabineta 2004. gada 26. oktobra noteikumiem Nr. 887 „Valsts noslēpuma objektu saraksts” šāda informācija ir uzskatāma par valsts noslēpumu. Informācija, kas saistīta ar valsts drošību, ir aizsargājama arī saskaņā ar Informācijas atklātības likuma 8.¹ panta pirmo daļu. Pēc publiskojamās informācijas iespējams aptuveni identificēt, kādus uzdevumus veic attiecīgais karavīrs un kāda līmeņa valsts noslēpuma objekti, NATO un ES klasificētā informācija tam pieejami. Attiecīgi ārvalstu izlūkdienestiem ir pietiekami viegli identificēt potenciālos mērķus, tas atvieglo darbības, kas vērstas pret Latvijas Republikas interesēm. Ņemot vērā arī to, ka NBS karavīri piedalās NATO misijās reģionos, kur ir augsts terorisma līmenis, šie karavīri var kļūt arī par teroristu mērķiem. Grozījuma mērķis, ņemot vērā šī brīža ģeopolitisko situāciju, ir preventīvos nolūkos novērst identificētos riskus attiecībā uz valsts noslēpumu un pašu karavīru drošību, pirms tie iestājas un rada nelabvēlīgas sekas, proti, ierobežot informācijas publicēšanu par Nacionālo bruņoto spēku profesionālā dienesta karavīriem, bet vienlaikus nodrošināt likumā „Par interešu konflikta novēršanu valsts amatpersonas darbībā” noteikto prasību izpildi. Saskaņā ar Ministru kabineta 2014. gada 26. augusta noteikumiem Nr. 509 „Noteikumi par karavīra mēnešalgas un speciālo piemaksu noteikšanas kārtību un to apmēru” karavīra amats nav izšķirošs darba samaksas noteikšanā. Karavīra darba samaksa ir atkarīga no dienesta pakāpes, izdienas stāža un dienesta pakāpei atbilstošas iegūtās militārās izglītības. Savukārt piemaksas ir paredzētas par specifisku dienesta pienākumu izpildi (dalība starptautiskajā operācijā, tādu dienesta uzdevumu izpildi, kas saistīti ar paaugstinātu risku karavīra veselībai (dzīvībai), par dienestu specifiskos apstākļos). Līdz ar to izšķirošais ir profesionālā dienesta karavīra tiesiskā statusa esamība, kas ir pamats valsts amatpersonas deklarācijas iesniegšanai, nevis amats, kurā karavīrs iecelts. Ņemot vērā Saeimā ierosināto un 2016. gada 15.martā pirms otrā lasījuma Valsts pārvaldes un pašvaldības komisijā akceptēto grozījumu likumā „Par interešu konflikta novēršanu valsts amatpersonu darbībā” (Nr. 312/Lp12), kas paredz papildināt likuma 4.pantu ar piekto daļu nosakot, ka par amatpersonām uzskatāma persona, kas uz laiku pilda citas valsts amatpersonas pienākumus. Līdz ar to grozījums Ministru kabineta 2002. gada 22. oktobra noteikumos Nr. 478 „Kārtība, kādā aizpildāmas, iesniedzamas, reģistrējamas un glabājamas valsts amatpersonu deklarācijas un aizpildāmi un iesniedzami valsts amatpersonu saraksti” attieksies arī uz zemessargu, kurš saskaņā ar papildu līgumu pildīs ilgstošā prombūtnē esoša karavīra vai vakanta karavīra amata pienākumus Nacionālajos bruņotajos spēkos, kā to nosaka Latvijas Republikas Zemessardzes likuma 6.panta ceturtās daļas 5.punkts.  |
| 3. | Projekta izstrādē iesaistītās institūcijas | Nacionālie bruņotie spēki, Aizsardzības ministrija |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri, kā arī zemessargi, kuri saskaņā ar papildu līgumu pilda ilgstošā prombūtnē esošā karavīra vai vakanta karavīra amata pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III, IV, V un VI sadaļa – Projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

11.04.2016. 10:37

822

L.Bramane

lija.bramane@mod.gov.lv, 67335239